Albinas Klimas (1952)

Albinas Klimas (g. 1952 m. kovo 25 d. Sakučiuose, Priekulės rajonas) – Lietuvos ir Plungės rajono savivaldybės politinis bei visuomenės veikėjas.

Biografija 
1970 m. baigė Plungės trečiąją vidurinę mokyklą, 1970–1971 m. studijavo Vilniaus universiteto Finansų ir apskaitos fakultete. 1971–1973 m. tarnavo TSRS kariuomenėje. 1973–1990 m. liaudies kūrybos gaminių įmonės „Minija“ medžio drožėjas, stalius, brigadininkas, suvenyrų cecho viršininko pavaduotojas. 1990–1991 m. – UAB „Dara“ medžio apdirbimo baro viršininkas, 1991–1993 m. – UAB „Plateliai“ – Maskvos padangų gamykla medžio apdirbimo baro viršininkas. 1993–1995 m. individualios įmonės savininkas, nuo 1996 m. UAB „Iešnalė“ direktorius.. Nuo 2011 m. Plungės rajono savivaldybės meras.

2002 m. Liberalų demokratų partijos, 2006 m. partijos Tvarka ir teisingumas (liberalai demokratai) narys, skyriaus pirmininko pavaduotojas.

2007–2011 m. ir nuo 2011 m. Plungės rajono savivaldybės tarybos narys.

Sutuoktinė Elena, vaikas Sigitas.

Šaltiniai 

Plungės politikai
Plungės merai